钦定古今图书集成/明伦汇编/氏族典/第338卷 > 刘述
## 钦定古今图书集成/明伦汇编/氏族典/第338卷 > 刘述

按《宋史刘述传》：“述字孝叔，湖州人。举进士，为御史台
主簿，知温、耀、真三州，提点江西刑狱，累官都官员外
郎。神宗立，召为侍御史，兼判刑部。安石争谋杀刑名，
述不为是。及敕下，述封还中奏，执不已。安石白帝，诏
开封府推官王克臣劾述罪。于是述率御史刘琦、钱
𫖮共疏安石首建财利，务为容悦，愿早罢逐，以慰安
天下元元之心。”乃贬为通判。帝不许，以知江州。逾岁，
提举崇禧观，卒。